
DE 


TRIBUS  HORATII  CARMINIBUS 


(OD.  I,  26;  34;  3.) 


COMMENTATUS  EST 


GHBISTIANUS  FBIDERICnS  SESfiWALS, 

PHILOSOPHIAE  BOCTOE: 


\  .  t 


ALTENBURGI, 

EX   TYPOGRAPHEO   AULICO. 
MDCCCLVm.       ^ 


• 


I. 


\ 

Od.  I,  »6. 

Musis  amlcus  tristitiam  et  metus 
Tradam  protervis  in  mare  Creticum 
Fortare  ventis,  quis  sub  Arcto 
Rex  gelidae  metuatur  orae, 

Quid  Tiridaten  terreat,  unice 
Securus.     O,  quae  fontibus  integris 
Gaudes,  apricos  necte  flores, 
Necte  meo  Lamiae  coronam, 

Pimplea  dulcis!    Nil  sine  te  mei 
Prosunt  honores:  hunc  fidibus  novis, 
Hunc  Lesbio  sacrare  plectro 

Teque  tuasque  decet  sorores. 

Quo  consilio  Horatius  carmen  vicesimum  sextum  libri  primi  composuerit,  quamvis  illud  exiguum 
sit  ab  omnibusque  fere  interpretibus  ob  singulares  virtutes  laudatum,  tamen  nemo  videtur  recte 
perspexisse.  Nam  qua  occasione  oblata  poeta  ad  scribendum  impulsus  fuerit,  prorsus  adhuc 
latuit.  In  Horatio  autem  nihil  proficies,  nisi  quo  tempore,  quo  loco,  per  quam  occasionem 
singula  carmina  orta  sint  accurate  cognoveris.  Quod  igitur  Goethius  libere  quondam  professus 
est,  optimum  quodque  carmen  occasioni  cuidam  deberi,  id  quam  maxime  in  Horatium  cadere 
videtur.  Nostratium  vero  nemo,  quod  sciam,  Horatianorum  carminum  occasiones  indagandi  viam 
aut  subtilius  aut  verius  monstravit  paucis  illustribus  exemplis  propositis,  in  quae  omnes  intueri 
debeant,  quam,  quem  ex  intimo  pectore  diligimus  ac  veneramur,  Goettlingius. 

Duae  exstant  de  carmine,  quod  hoc  loco  primum  explicandum  suscepimus,  sententiae, 
altera  vulgaris,  altera  Duentzeri  propria,  quae  deinceps  nobis  recensendae  erunt.  —  Omnes  fere 
interpretes  in  eo  consentiunt,  Horatium  hoc  carmine  Lamiam  celebrare  vel  potius  nomen  ejus 
immortalitati  tradere  voluisse.  Quod  ut  probarent  cum  ad  coronam  illam,  quam  a  Musis  pre- 
catur,  tum  ad  verbum  sacrare  provocaverunt,  in  ceteris,  ut  in  tam  brevi  carmine  decere  vide- 
batur,  summa  usi  brevitate.  Qua  interpretatione  quid  lucremur  ipsum  quidem  nescire  confiteor. 
Nam  quae  res  potissimum  erant  exquirendae,  velut  cur  Lamia  celebretur,  quis  et  qualis  fuerit, 
quo  amicitiae  genere  cum  Horatio  conjunctus,  quid  sibi  singulare  illud  prooemium  velit,  qua 
ratione  singulae  partes  carminis  inter  se  respondeant,  ubi  scripsisse  videatur  poeta,  qua  oppor- 
tunitate  temporis  commotus,  hae  quaestiones  a  plerisque  interpretibus  paene  intactae  relictae 
sunt.  Itaque  quum  ipsi  majorem  operam  horruisse  videantur  et  ne  primariis  ac  simplicissimis 
quidem  interpretandi  legibus  suffecerint,  non  est,  cur  illorum  opinionem  tam  nude  propositam, 
quam  nec  affirmare  nec  abnuere  possis,  pluribus  argumentis  impugnem. 

Diligentius  in  originem  et  corisilium  carminis  nostri  inquisivit  Duentzerus,  qui  suspicatus 
est,  Horatium  odario  nostro  Lamiam,  hominem  anxium  curisque  obnoxium,  qui  et  ipse  lyrica 
carmina  componere  conatus  sit,  ut  in  ea  re  pergeret,  duas  ob  causas  adhortatum  esse,  quod 
Musae  et  animum  curis  levarent  et  olim  gloria  eum  ornaturae  essent.  Haec  opinio  variis  rebus 
commendari  videtur.  Primum  quod  per  eam  intelligere  videmur,  cur  poeta  Lamiae  causa  Musas 
invocaverit,  deinde  quod  jam  prooemium  cum  altera  odae  parte  certe  aliquo  modo  cohaeret, 
tum  quod  veteres  poetae  honoris  causa  sane  sibi  invicem  coronas  dare  solebant,  postremum 
quod  verbum  sacrare  probabiliore  consecrandi  notione  acceptum  est. 

At  multa  obstant,  quo  minus  Duentzero  assentiamur.  Primum  neque  in  hoc  neque  in 
reliquis  carminibus,  quibus  Lamiae  mentio  facta  est  ab  Horatio,  quidquam  invenitur,  ob  quod 
Lamiam  anxium  ac  morosum  fuisse  suspicari  possis.  Quare  quum  talia  sine  causa  et  de 
mortuis  dicta  calumnias  esse  crediderim,  ab  iis  Lamiam,  hominem  ista  culpa  ut  quam  maxime 
vacuum,  pro  virili  parte  defendere  justi  interpretis  officium  esse  videatur.  Ut  decebat,  jam  Orel- 
lius  Duentzeri  criminationera  repudiaverat ,  sed  cur  Lamiam  tristitiae  obnoxium  fuisse  incredi- 
bile  sit,  ejus  rei  hanc  solam  causam  protulit,  quod  quo  tempore  Horatius  carmen  suum  confe- 
cisset,  illum  adolescentem  fuisse  necesse  esset.  Quibus  vero  ipse  causis  commotus  Lamiam 
adolescentem  tum  fuisse  conjecerit,  'id  prorsus  exponere  neglexit.  Itaque  quum  Orellii  senten- 
tiam  in  hac  quidem  re  probemus,  causas  ab  illo  omissas  jain  ipsi  addere  totamque  quaestionem 
ita  aggredi  conemur,  ut,  ubi  opus  fuerit,  rem  altius  repetamus. 

Is  Lamia,  cui  Horatius  carmen,  de  quo  agimus,  dedicavit,  quis  fuerit  dubium  esse  potest : 
nam  tres  hujus  nominis  viros  poeta  mihi  commemoravisse  videtur,  quorum  unum  patrem,  duos 
reliquos  illiiis  filios  fuisse  veri  simillimum  est.  Pater  autem  Lamia  nullus  fuerit  alius,  quam 
ille  L.  Aelius  Lamia,  qui,  quum  praeturam  peteret,  a  Cicerone  omnibus  viribus  Bruto  commen- 
dabatur.  Atque  adhuc  exstant  aliquot  Ciceronis  epistolae  (ad  div.  XI,  16,  17;  XII,  29),  e  qui- 
bus  quanta  inter  ipsum  et  Ciceronem  intercesserit  familiaritas  praeclarissime  elucet.  Namque 
libere  et  fortiter  Lamla  Ciceronis  salutem  defenderat  neque  ullum  periculum  pro  eo  adire  dubi- 
taverat  jucundissimaque  consuetudine  ita  cum  oratore  illo  patriae  amantissimo  conjunctus  erat, 
ut  is  nullo  prorsus  homine  se  plus  delectari  confiteretur.  Quae  quum  ita  sint,  errare  nobis  non 
videbimur  statuentes ,  in  Lamia  magnum  ac  generosum  animum  fuisse,  eximium  rei  publicae 
amorem,  verum  ac  sincerum  studium  omnium  bonorum  et  literatorum  virorum.  Quid  igitur  pro- 
babillus  est,  quam  Horatium  ob  easdem  causas,  quibus  Ciceronis  cum  Lamia  nata  erat  amicitia, 
in  ilHus  consuetudlnem  venisse?  Ac  mlhi  quidem  persuasi,  poetam  nostrum  non  solum  Romae, 
sed  fortasse  plus  etiam  ruri  in  Sablno  suo  Lamiae  domo  famlliarissime  usum  esse,  in  quod  ne- 
minem  adhuc  animum  advertisse  valde  miror.  Quid?  quod  Lamiae  adeo  poetae  yiclni  fuisse  yi- 
dentur.  Cujus  rei  haec  exstant  gravissima  argumenta.  Nam  primum,  nisi  ita  fuisset,  Horatiua 
(Epp.  I,  14,  6)  vlllico  suo  de  Lamla  fratrls  mortem  Romae,  ubi  tum  quidem  et  ipse  commora- 
batur,  moerente,  eo,  quo  fecit,  modo  non  poterat  narrare.  Neque  enim  quidquam  addidit,  quo 
villico  Lamiam  accuratius  descrlberet,  immo  vero  omnia  ita  expressit,  ut  quam  bene  ille  Lamiam 
ejusque  domum  cognitam  habuerit  ex  quovls  fere  vocabulo  eluceat  Nlhilominus  fortasse  erunt, 
qui  hoc  argumentum  propterea  nullum  esse  dlcant,  quod  Lamia,  etsi  nlhil  nisl  poetae  amicus 
interdumque  tantum  ruri  apud  Horatium  fuisset,  tamen  villico  innotescere  potuerit.  Quod  ita 
fleri  potulsse,  nlsi  alla,  quae  priorem  fulciret,  causa  accederet,  Hbenter  concederemus.  Quo- 
modo,  ab  istis  quaero,  Horatlus  tanquam  cormcis  angurh  interpres  quidam  carmine  XVTE  Kbri 
tertii  Lamlae  crBS  tempestatem  orituram  esse  nuntiare  potuit,   nlsi  illo  ipso,  quo  scripserat,   die 

Odarium  illud  Lamiae  reddi  potefftt?  Quod  nisi  fieri  licebat,  omnes  carminis  illius  facetlas 
inanes  et  nullas  esse  contendo.  Quid  inde  evincltur?  Lamiam  haud  ita  procul  ab  Horatii  villa 
et  ipsum  in  villa  quadam  habltavisse,  id  quod  et  alia  ratione  ex  carmine  illo  colligi  potest. 
Nam  Lamia  nlsi  ruri,  ut  Horatio  videbatur,  justo  majorem  rebus  rusticis  operam  navasset,  ab 
eo  commonefieri  non  poterat,  ut  vlno  et  porco  cum  famulls  operum  solutis  Genium  curaret.  — 
Aliter  quidem  hoc  tempore  Rltterus  statuit,  cui  probabile  est,  Horatium,  quum  salubribus  ad 
Bajas  aquls  uteretur,  Lamlam  in  villa  Formiana  adiisse  et  tum  carmen,  quod  modo  laudavimus, 
scripslsse.  Nititur  autem  inprimis  in  verbls  alga  litus  inutili  demissa  tempestas  ab  Euro  sternet. 
Contra  quam  sententiam  haec  mihi  monenda  sunt.  Primum  si  Horatlus  praesens  erat  apud  La- 
miam,  totum  illud  carmen  ineptum  erat.  Talis  autem  poeta,  qualis  Horatius,  nihll  facit  inepte. 
Deinde  qui  tempestate  nemus  foliis,  litus  alga  stratum  iri  dicit,  eum,  quo  scribebat  tempore, 
neque  in  nemore  neque  In  litore  fuisse  necesse  est.  Nam  quum  nemus  et  litus  ea  sint  loca,  ubi 
apertius  quam  alibl,  quantopere  tempestates  saeviant,  cerni  liceat,  slne  dubio,  qui  tempestatis 
vim  descripturus  est,  et  nemoris  et  litorls  mentlonem  faciet.  Accedit  quod  Romanos,  qulppe 
qulbus  mare  ublque  fere  haud  ita  remotum  esset,  ut  nobls,  qui  mediam  vel  superiorem  Ger- 
manlam  incollmus,  maris  et  litorum  commemoratio  ofFendere  non  poterat.  Postremum  inde,  quod 
Horatlus  Formlas,  Lirlm,  alla  cum  singulari  locorum  scientla  commemoravlt,  concludi  nequit, 
Lamiam  cum  eo  tunc  temporis  Formlls  vel  in  villa  quadam  Formiana  fulsse,  velut  ne  Maecenas 
quldem  in  Etruria  fuerit,  quum  similllmo  loco  ab  Horatio  atavis  editus  regihus  et  Tyrrhena  regum 
progenies  appellaretur. 

Postquam  patrem  et  tillos  Lamias  Horatlo  famillarisslmos,  adeo  rurl  vlclnos  fuisse  proba- 
vimus,  nobls  quaerendum  erit,  in  cujus  honorem  carmen  I,  26  scriptum  slt.  Quldquld  de  car- 
mlne  III,  17  et  illo  loco,  qui  Epp.  I,  14,  6  legitur,  statuas,  id  mihi  certissimum  videtur,  eum 
Lamiam,  cui  carmen,  quod  interpretandum  suscepimus,  ab  Horatlo  dedlcatum  erat,  eundem 
fulsse,  qul  in  carmine  I,  36  dulcis  appellatur.  Nam  quis  umquam  putaverlt,  poetam  in  duobus 
ejusdem  libri,  quem  totum  slmul  edldit,  carmlnlbus  haud  procul  inter  se  distantlbus  duos  dlver- 
sos  homines  nullo  praenomine  addlto  Lamlas  nominavisse?  Illum  vero  Lamiam  tunc  temporis, 
ubi  Pomponius  Numlda  ex  Hispania  reversus  erat,  quod  plerlque  Interpretes  rectissime  a.  u.  c. 
730  factum  esse  dlcunt,  admodum  adolescentem  fulsse  prlmum  intelligltur  ex  aetate  ipsius  Nu- 
midae,  quem  ex  illo,  quod  attullmus,  carmine  non  solum  et  ipsum  adolescentem,  in  quem  potis- 
simum  cadere  videntur,  ad  quae  illic  poeta  invitavit,  sed  etiam  intimum  Lamiae  amicum  fuisse 
apparet.  Facilllme  autem  cognoscitur,  haud  Ita  multum  temporls  praeterlapsum  fuisse,  ex  quo 
Lamia  et  Numida  ex  pueris  excesserant  togamque  virilem  sumpserant.     Nam  versus  illi 

Qui  nunc  Hesperla  sospes  ab  ultima 

Caris  multa  sodallbus, 
NuIIi  plura  tamen  divldit  oscula 

Quam  dulci  Lamiae,  memor 
Actae  non  alio  rege  puertiae 

Mutataeque  simul  togae 

pforsus  sano  sensu  destituti  essent,  nisi  Numidae  in  Hispaniam  iter  primum  fuisset,  quod  majore 
jam  vitae  Hbertate  usus  procul  patrla  domo  susclperet.  Simul  vero  hinc  nonnulla  de  Lamia  ac- 
clplraus  nobls  exoptatissiraa.  Veri  slmlle  enim  videtur,  eum  per  illud  tempus,  quo  Numida  in 
Hispania  aberat,  domi  remansisse.     Ex  eo  vero,  quod  dulcis  appellatur,  quam  acceptus  Horatio 


et  ob  more8  et  ob  ingenium  fuerit  videmus.     Deinde  quod  inter  pueros  ita  excelluisse  dicitur,  ut 
in  ludis  ab  illis  rex  crearetur,  ex  ipsius  Horatii  auctoritate,  qui  Epp.  I,  1,  59  pronuntiavit 

at  pueri  ludentes,  Rex  eris,  ajunt, 
Si  recte  facies, 
quam  bonam  de  ejus  indole  spem  habere  licuerit  documento  esse  potest.    Postremum  omnla  mihi 
sic  expressa  videntur,    ut  negari  nequeat,    Horatium  Lamiae  Numidaeque  pueriles  ludos  saepis- 
sime  suis  oculis  coram  adspexisse. 

Quodsi  ea,  quae  in  superioribus  invenimus,  jam  breviter  oratione  complectimur,  id  nobis 
assecuti  esse  videmur,  ut  probaremus,  Horatium  et  L.  Aelii  Lamiae  domui  familiarissimum  fuisse 
et  eum  illius  filium  quam  maxime  dilexisse,  quem  nullo  praenomine  addito  Lamiam  vel  quod 
in  junioribus  veteres  Romani  amabant,  suum  Lamiam  vocavit  (v.  8).  Posteaquam  haec  fere  om- 
nia  ex  ipso  Horatio  depromsimus,  non  errabimus,  si  quae  a  scholiasta  Acrone  ad  artis  poeticae 
V.  288  traduntur,  Aelium  Lamiam  fabulas  togatas  fecisse,  ad  illum  juniorem  Horatii  amicum  per- 
tinere  statuemus.  Jam  vero  intelligitur,  quid  potissimum  poetae  cum  illo  adolescentulo  amicitiam 
conciliaverit.  Horatius  enim,  quum  saepissime  in  Lamiarum  domo  versaretur,  quippe  qui  iis 
vicinus  habitaret,  in  illo  puero  quantum  et  amoris  artium  liberalium  et  ingenii  inesset  optime 
observaverit.  Fortasse  adeo  sperare  coeperat  fore,  ut  adolescens  ille  allquando  in  eadem,  quam 
ipse  primus  intraverat,  via  laudes  ac  gloriam  adlplsceretur.  Vehementer  Igltur  dolendum  est, 
quod  nobis  hodle  non  jam  explorare  Ilcet,  qua  ratione  Lamia  poatea  patroni  sui  spel  satlsfecerit. 
Nam  omnlno  eoncedendum  est,  nos  nlsi  per  conjecturain  nilill  fere  de  posterlore  Lamiae  vita 
rebusque  ab  eo  gestis  exqulrere  posse.  Sed  quum  temporum  ratlones  non  dlscrepent  et  Illum 
certe  aliquid  vel  in  Ilterls  vel  In  re  publica  laudls  assecutum  esse  probabile  sit,  nostro  jure  eum, 
quem  hic  Horatius  commemoravlt,  Lamlam  eundem  esse  putablmus,  qui,  quum  a.  u.  c.  756  con- 
sul  factus  esset,  a.  u.  c.  786  Tacito  auctore  supremum  diem  obllt.  Scd  quum  ne  a  Tacito  qui- 
dem  praenomen  relatum  sit,  dljudlcari  nequit,  num  ille  Lucius  an  Quintus,  inter  quae  nomina 
interpretes  fluctuant,  appellandus  slt.  Mlro  autem  modo  annls,  qulbus  Lamla  et  consulatum 
eglt  et  defunctus  est,  ea,  quae  supra  posuimus,  affirmarl  vldentur.  Nam  quum  e  lege  Vlllia 
annall  nemlnem,  nlsi  qul  annum  quadragesimum  tertlum  jara  eglsset,  consulem  creari  liceret, 
Lamlam,  si  mlnlmum  statuimus,  a.  u.  c.  713  jam  natum  fulsse  necesse  est.  Sed  qulvls  intelli- 
git,  id  et  allquot  annls  prius  fierl  potuisse.  Cum  hls  temporibus  jam  congruunt  ea,  qulbus  quo 
tempore  Horatius  carmen ,  de  quo  agimus ,  scrlpserlt  slgnlficatur.  Nam  rectissime  Interpretes 
quldam  ex  ils,  quae  de  Tirldate  ab  Horatio  commemorata  sunt,  illud  carmen  circa  a.  u.  c.  725 
scriptum  esse  judicaverunt.     Quae  quum  ita  slnt,  hanc  fere  tabulam  tcmporum  descrlbere  licebit: 

a.  u.  c.  710    Lamia  natus  est; 

a.  u.  c.  725     Horatius  carmen  I,  26  scrlpslt; 

a.  u.  c.  730    Pomponlus  Numida  ex  Hispanla  redlit; 

a.  u.  c.  756     Lamla  consul  factus  est; 

a.  u.  c.  786  Lamia  supreraum  diem  obllt. 
Antequam,  quae  his  fastls  alia  efficluntur,  eloquimur  et  in  usum  nostrum  convertimus,  ad 
Duentzerura  redearaus,  a  quo  huc  usque  dlgressi  suraus.  At  jam  non  opus  erit,  Lamiara  aut  moro- 
sum  hominem  fuisse  aut  anxium  multls  demonstrare.  Nam  credo  equldera,  quera  pueri  regem  cre- 
abant,  quem  Horatlus  et  dulcera  et  suum  appellabat,  qui  ipsa  prlma  adolescentia  florebat,  tristisslmae 
illi  melancholiae  sorti  obnoxium  non  fuisse.  Hoc  igltur  Orellius  recte  vide<;at.  In  eo  vero  cum 
Duentzero  consentio,  Lamiam  propter  indolem  suam  poeticam  Horatio  carum  fulsse.  Sed  quae  prae- 
terea  Duentzerus  addiderat,  omnia  mihi  ficta  et  falsa  videntur.    Nam  ut  de  gloria  taceam,  quam 

Lamiam,  si  poesi  operam  daret,  assecuturum  esse  poeta  promittat,  quis  putaverit  illum  adolescen- 
tem,  quem  quindecim  fere  annorum  fuisse  cognovimus,  ab  Horatio  eo,  quem  ipse  poeta  Epp.  II, 
2,  96  descripserat,  modo  tanquam  praeclaro  quodam  opere  confecto  coronari  vel  adeo,  ut  in 
poesi  pergeret,  propterea,  quod  Mueae  animum  curis  levarent,  excitari  potuisse? 

Fastis  igitur  illis  supra  a  nobis  propositis  ostenditur,  Lamlam  tum,  quum  Horatius  car- 
men  nostrum  scriberet,  decimum  quintum  vel  sextum  aetatis  annum  egisse.  Jam  quaerere  licebit, 
quamnam  e  Romanorura  more  talis,  quale  nostrum  est,  carminis  scribendi  occasionem  illi  aetatis 
anni  praebere  potuerint?  Equidem  carminls  I,  36  ratione  habita,  ubi  Lamiam  cum  Numida  to- 
gam  mutavisse  ipse  poeta  tradidit,  conjecerim,  Horatium  illo  carraine  Lamiae  eo  festo  die,  quo 
togam  virilem  sumturus  erat,  gratulari  voluisse.  Constat  enim  illum  diera  raagna  propinquorum 
amicorumque  frequentla  celebratum  esse.  Atque  quis  negaverit,  quamquara  nihil  de  ea  re  a  ve- 
teribus  traditum  est,  puerls  hoc  dle  inter  alia  munera  potlsslmum  coronas  ah  amicis  oblatas  esse? 
Qulbus  posltls  omries  carmlnis  partes  jam  bene  Inter  se  respondere  infra  videblmus.  Poeta 
autem  Lamiae  gratulaturus  non  ipsum  allocutus  est,  sed  prorsus  alia  neque  vero  ideo  minus  ur- 
bana  gratulandi  forraa  usus  Musas  pro  Laraia  suo  invocavit.  Quam  slngularem  carminis  formam 
etiam  in  carmine  I,  36  adhibult.  Quare  mihi  persuaserim,  Horatlum,  quum  de  Lamia  et  Nu- 
mlda,  amicls  junlorlbus,  ageret,  ne  nlmis  eos  honoraret,  de  industria  ac  consilio  illo  indirecto, 
quod  dicere  possis,  orationis  genere  usum  esse.  Quae  quum  ita  sint,  non  dubito,  quin  carmen 
III,  17,  de  quo  supra  dlsputaviraus ,   ad  patrera  Laraiara  scriptura  sit. 

Sumamus  igltur,  poetam,  quum  e  Romanorura  more  Lamiae  suo  coronam  donaturus  esset, 
Musas,  a  qulbus  ipse  orania  sua  habebat,  precatura  esse,  ut  eara,  quam  ipse  debebat,  coronam 
nectereut.  Horatlum  igltur  ab  Initio  veram  coronam  intellexisse  etiam  verbis  ajyricos  necte  Jiores, 
neete  meo  Lamiae  coromim  satls  indicatur.  Nam  ex  apricis  floribus  Romani  talibus  temporibus 
coronas  procul  dublo  nexuerlnt.  Atque  causam  Insuper  addidit,  cur  Musa  quidem  potisslmum 
apricos  flores  paratos  habeat.  Musa  enim  fontilms  integris  gaudet,  prope  quos  hos  flores  optime 
crescere  potuisse  poetae  sententla  fuerit  Musam  invocantls  O  quae  fontihus  integris  gaudes.  Sed 
et  alia  causa  fuisse  videtur,  cur  apricos  quldem  flores  diceret.  Nam  quum  ex  conjectura  tantum 
annum,  quo  Lamia  togara  virilem  sumserit,  definlre  potuerlraus,  multo  majore  veritate  diem,  quo 
id  factum  sit,  invenire  licet.  Togam  enim  pueri  Romanorum  Llberalibus,  id  est  die  decimo 
sexto  mensis  Martii,  mutare  solebant.  Jam  quivis  intelllgit  et  apud  nos  et  in  Italla  hoc  anni 
tempore  eos  flores  in  coronas  ellgendos  esse,  qui  in  uberiore  solis  luce  nati  sint.  Atque  eadem 
causa,  cur  flores  in  sole  ortos  apricos  vocarent,  Romanls  eum  mensera,  qui  Martium  excipit, 
Aprilem  appellantibus  exstltlsse  videtur.  —  Poeta  autem,  postquara  causara  interposuit,  cur  Mu- 
sae  hoc  coronae  pro  se  nectendae  munus  imposuerit,  statira,  qualera  re  vera  coronam  intellexe- 
rit,  accuratlus  explicavit.  Apertls  enlm  verbls  jam  omnes  novem  Musas,  ut  Lamlara  lyrico  car- 
mine  consecrent,  implorat. 

Sed   paulo   pedem   hic   sistamus    et   pauca   de  quibusdam  poetae  verbis  contra  interpretes 

moneamus. 

Bentlejo  praeeunte  nonnulli  interpretes,  inter  quos  et  Meineklus,  possunt  scripserunt  pro 
eo,  qiiod  in  plerisque  llbris  manu  scriptis  invenltur  prosunt.  Quodsi  in  vulgari  carminis  inter- 
pretatione  perseverassem ,  dubium  mihi  esse  concederera,  utrum  hoc  an  illud  praeferendum  sit. 
Sed  quum  poeta  Lamlae  gratulaturus  sit  et  Musas  piierum  quasi  initiare  jubeat,  non  dubito, 
quin  ab  ipso  Horatio  spretum  illud  prosunt  profectum  sit.  Nam  quicunque  alii  gratulatur,  ut 
id,  quod  gratulandi  causa  vel  agit  vel  loquitur,  qui  sunt  ejus  honores,  illi  quam  plurimum  pro- 
sit,  etsi  non  seraper  ex  pectore,  tamen  lingua  cupere  solet.     Unde  illud  prosit  nostrum  exortum 

est,  qup  et  aliis  sternuentibus  et  primo  quoque  annorum  die  uti  apud  nos  moris  est.  Quare 
quum  omnibus  iis  temporibus,  quibus  quis  novi  quid  suscepturus  erat,  Romani  usitatissima  illa 
formula  quod  boiiumy  faustuin,  felix  fortunatumque  sit  sacris  praefari  solerent  illiusque  formulae 
sententia  lectione  prosunt  strictius  exprimatur,  eam  huic  loco  omnium  maxime  accommodatam 
esse  apparet.     Ac  quis  immemor  est  Horatiani  illius  versus,  ex  quo  poetae  et  j^rodesse  volunt? 

Duentzerus  verba  hunc  fidihus  novis,  hunc  Leshio  sacrare  plectro  ita  intorpretatus  est,  ac  si 
Horatius  a  Musis  petivisset,  ut  Lamiam  aliquando  praeclarum  lyricum  poetam  redderent.  Quam 
ob  rem  fidibus  et  plectro  dativos  esse  voluit.  Quae  verba,  quamquam,  nisi  alia  res  impediret, 
ita  construi  posse  haud  negaverim,  tamen  simplicius  ideoque  verius  pro  ablativis  accipimus, 
quales   Od.  I,  36  in  simillimo  loco 

Et  thure  et  fidibus  juvat 
Placare 
recurrunt.  Accedit  quod  Duentzeri  interpretandi  ratio  prorsus  a  consilio  abhorret,  quo  a  poeta 
totum  hoc  carmen  compositum  esse  nobis  quidem  perauasimus.  Nam  quum  certe  aliquis  vel  pater 
vel  sacerdos  vel  quicunque  alius  eum,  qui  toga  mutanda  e  pueris  excessurus  erat,  liberiori  vitae 
generi  initiare  deberet,  quod  plerumque  in  Capitolio  factum  esse  accipimus,  ut  eo  munere  ipsa 
Musa  fungeretur  facete  et  urbane  poeta  optavit.  Nobis  autem  sacrare  germanice  die  Weihe 
geben  vertere  licet. 

Ad  Lucret.  IV,  1  Lachmannus  haec  notavit :  Horatium  quoque  ad  initium  libri  potius 
respexisse  putaverim,  cum  illa  verba  quae  sunt  juvat  integros  accedere  fontes  in  id  carmen,  quo 
•^nmo  Jidihus  novis  Leshioque  plectro  Alcaeum  exprimere  ausus  est,  sic  transtulit,  O  quae  fontihus 
integris  Gaudes,  I,  26.  —  Hanc  sententiam  clarissimi  illius  viri  falsissimam  adeoque  mirabilem 
esse  haud  difficile  est  intellectu.  Duo  autera  Lachmannus  illo  loco  statuerat,  Horatiura  et  verbis 
quae  fontihus  integris  gaudes  locura  quendam  Lucretianura  imitando  expressisse  et  in  eo,  de  quo 
agimus,  carmine  primum  strophas  ab  Alcaeo  inventas  adhibuisse.  Nemo  negaverit,  Horatium 
inter  alios  veteres  poetas  Latinos  etiara  Lucretium  lectitasse.  Tam  bonam  de  Horatii  studiis 
opinionem  habere,  etiarasi  alia  arguraenta  non  exstarent,  haud  magni  quidem  periculi  est.  Ej^ 
illa  lectione  poetara  hoc  vel  illud,  quo  elocutionem,  quam  rhetorici  dicunt,  emendaret,  depro- 
mere  potuisse,  non  est,  quod  miremur.  Sed  poetam  hic  prorsus  suae  rei  eique  plane  diversae 
intentum  simile  quid  atque  Lucretio  sibi  dicere  licere  ita  quidem,  ut  illum  respexisse  dicere 
posses,  profiteri  voluisse  cum  per  se  tum  vel  maxime  ob  eam  causam  incredibile  est,  quod 
Horatii  verba  plane  aliud  atque  Lucretii  exprimunt  et  solo  fortuito  nomina  integri  fontes,  flores, 
coronae  eodem  ordine  apud  utrumque  poetam  leguntur.  Utinam  aliquando  et  in  his  rebus  illi, 
qui  se  in  primis  criticos  profitentur,  eam,  quam  profitentur,  artera  velint  exercere.  Nara  per- 
pauci  erunt  loci,  in  quibus  tuo  jure  poetas  alterum  ad  alterum  respexisse  dicere  liceat.  Excipio 
autem  parodias,  quas  dicunt,  et  eos  locos,  in  quibus  alter  alterum  vel  aequare  vel  superare 
voluit,  velut  Sophoclem  in  choro  illo  tritissimo  TTokka  xu  dEiva  ad  Aeschyli  Prometheura  re- 
spexisse  multas  ob  causas  mihi  veri  simillimum  est.  At  cuivis  prudenti  ut  vera  videre,  ita  etiam 
idem  accommodatum  verbum  reperire  licet.  Ac  duo  quaravis  iisdera  fere  verbis  usi  tamen  ali- 
quando  quid  prorsus  inter  se  contrarium  dicere  potuerunt,  nam  rectissime  se  habet  juris  con- 
sultorura  illud  si  duo  faciunt  idem,  non  est  idem  sed  aliud.  Horatius  igitur  explicaturus,  cur 
Musis  potissimum  aprici  flores  praesto  essent,  quomodo  illum  Lucretii  locum  respicere  potuit? 
Lachmannus  autem  id,  quod  omnibus  viribus  caveas  ne  facias,  ubi  non  necessarium  sit,  commisit, 
ut,  quod  proprio  sensu   accipiendum  erat,   allegorice   interpretaretur.     Multo   etiam   mirabilior 

altera  ejus  sententiae  pars  est.  Nam  quis  umquam  putaverit,  Horatium  ante  a.  u.  c.  725,  quo 
jam  annum  tricesimum  sextum  ageret,  versus  Alcaicos  non  fecisse?  Quis  omnino  tale  tem- 
pus  definire  audeat,  quum  Horatium  inde  ab  adolescentia  lyrica  carmina  composuisse,  ne  dicam 
necesse,  tamen  sit  veri  simillimum?  Quid?  quod  infra  carmen  I,  34  circa  a.  u.  c.  712  scriptum 
esse  demonstrabimus.  Itaque  quum  prorsus  alio  modo,  qua  re  Lachmannus  in  errorem  suum 
inductus  sit,  intelligi  nequeat,  id  solum  restat,  ut  eura  falsa  verbi  novis  interpretatione  deceptum 
esse  suspiceris.  Nam  statuisse  videtur  id  carmen,  quod  quis  novis  fidibus  cecinerit,  primum 
ejus  generis  fuisse.  Quis  non  videt,  novis  fidibus  non  nisi  novum  carminura  genus  significari  ? 
Ejusdera  autem  generis  permulta  carmina  esse  possunt,  quorum  et  primum  et  ultimum  novum 
appellare  liceat.  Itaque  Horatius,  quum  novas  fides  dicit,  non  metrura  aliquod,  sed  totum  no- 
vum  lyricae  poeseos  genus  a  se  in  Latium  tralatum  in  mente  habet,  de  quo  et  alibi  gloriari 
solet.  Quam  igitur  absurdum  esset,  ut  de  nimia  loquendi  obscuritate  taceam,  si  quasi  gloria- 
turus  hoc  breve  carraen  priraura  esse  dixisset,  quod  metro  Alcaico  feliciter  ad  finem  perducere 
sibi  contigisset?  At  ex  ea,  quam  ipsi  supra  proposuimus,  totius  carminis  interpretatione  fa- 
cillime  hic  locus  intelligitur.  Licet  alii  aliis  carminibus  saepissirae  pueris  togam  mutaturis  o-ra- 
tulati  sint,  talibus,  quae  Horatius  primus  in  Latio  cecinit,  nemo  ante  eum  festo  illo  die  uti 
potuerat.  Quare  Horatius,  si  ipsas  Musas  invocat,  ut  Lamiam  ejusmodi  carmine  consecrent 
initientque,   quam  eximio  honore  amicum  suum  juniorem  ornaturus  sit  satis  ostendit. 

Jam  exponamus,  qua  ratione  prior  carminis  nostri  pars  connexa  sit  cum  ea,  quam  modo 
explicavimus.  Videtur  autem  mihi  illa  nihil  aliud  esse  quam  quasi  Favete  linguis  quoddam  poe- 
tice  araplificatura.  Erat  enira  e  more  Romanorura  in  solemnibus  actionibus ,  ut  oinne  malum 
omen  abesset ,  etiam  omnia,  quae  malae  notae  essent,  verba,  cogitationes ,  alia  quam  maxime 
procul  habere.  Quo  modo  igitur,  quaero,  poeta  ad  festi  illius  diei  solemnitatem  se  ipsum  me- 
lius  poterat  praeparare,  quam  in  hunc  quidera  diem  tristitia  et  metu,  id  est  onmibus  mali  omi- 
nis  cogitationibus  quam  celerrime  et  quam  maxime  procul  a  ee  abesse  jussis?  Nam  ubi  nil  nisi 
laetitia  et  spes  regnare  debet,  ibi  tristltia  et  metus  sunt  expellenda.  Nos  ex  linguae  nostrae 
ingenio  tales  res  abominandas  (sit  venia  verbis)  vel  ad  diabolum  vel  ad  cuculos  relegamus,  Ho- 
ratius  tristitiam  et  metus  ventis  in  mare  Creticum  portanda  tradidit. 

Sed  cur  verba  Musis  amicus  in  ipso  carminis  fronte  colloc^vit?  Sine  dubio,  quod,  quum 
Musis,  necessario  et  Lamiae  amicus  et  praesertim  hac  occasione  oblata  tamquam  Musarum  sa- 
cerdos  esset,  quem  se  ipsum  Od.  III,  1,  3  nominavit.  Musarum  autem  sacerdos  deas  ad  id 
provocat,  quod  facere  eas  decere  satis  fidenter  profitetur.  Atque  cur  deceret  jam  supra  expo- 
suiraus.     Nihil  igitur  ipse  in  Lamiae  honorem  agere  videtur,  omnia  agit  Musarum  loco. 

Verba  quis  suh  Arcto  rex  gelidae  metuatur  orae  interpretibus  justo  majores  praebuerunt 
difficultates.  Bentlejus  quis  pro  quihus  esse  voluit  raultique  ejus  exemplum  sunt  secuti.  Sed 
ipsa  anaphora,  quae  ter  in  hoc  carmine  repetita  est,  quis  nominativura  esse  ostenditur,  ut  quiH 
€t  quid  ex  orani  parte  sibi  respondeant.  Accedit  quod  poetae  oratio  prorsus  languida  evadet, 
si  pronomine  quis  pro  quihus  accepto  gelidae  orae  genitivos  esse  subjectivos  statues  ad  verbum 
rex  additos.  Quo  facto  idera  poeta  temere  bis  dixisset.  At  multo  aliter  res  se  habet.  Quis 
sub  Arcto  rex  arctissime  eodem  modo  conjuncta  sunt,  quo  Graeci  inter  articulum  et  substantivum 
aliquod  attributi  loco  interponunt  praepositionem  cum  alio  substantivo.  Quo  comprobato  dubium 
esse  nequit,  quin  gelidae  orae  sint  dativi  e  Graecorum  more  pro  praepositione  a  cum  ablativo 
positi.  Inde  autem  efficitur  regionem  sub  Arcto  sitam  et  gelidam  oram  diversa  loca,  illam  bar- 
barorum,    hanc  Romanorum  esse   potestatis.     Horatius   igitur  dicit,    se  nihil  curare,    quis  in  ea 

Mgione,  qnae  extrema  septentrionem  versus  sita  sit,  barbaronim  rex  metuatur  ab  iis,  qui  Ro- 
manorum  imperio  subditi  illius  finibus  sint  proximi.  Germanice  dicere  liceat:  Welcher  Konig  im 
Norden  «ich  dem  (unserem)  kalten  Striche  fiiichtbar  mache. 


n. 

Od.  I,  34. 

Parcus  deorum  cultor  et  infrequens 
Insanientis  dum  sapientiae 

Consultus  erro,  nunc  retrortnm 
Vela  dare  atqne  iterare  cursus 

Cogor  relictos:  namque  Diespiter, 
Igni  corusco  nubila  dividens, 

Plerumque  per  purum  tonantes 
Egit  equos  Tolucremque  currum, 

Quo  bruta  tellus  et  vaga  flumina, 
Quo  Styx  et  invisi  horrida  Taenari 
Sedes  Atlanteusque  finis 

Concutitur.    Valet  ima  summis 

Mutare  et  insignem  attenuat  deus 
Obscura  promens;  hinc  apicem  rapax 
Fortuna  cum  stridore  acuto 

Sustulit,  hic  posuisse  gaudet. 

(jarmen  tricesimum  quartum  libri  primi  magnam  adepta  est  celebritatem,  ex  quo  a  Lessingio  a 
criminationibus  eorum,  qui  Horatii  erga  deos  pietatem  suspectam  reddere  tentaverant,  est  libe- 
ratum.  Quum  omnino  in  diversas  partes  interpretes  discesserint  et  fere  omnes,  quae  proponi 
posse  videntur,  sententiae  jam  ab  aliis  sint  prolatae,  sane  haud  facile  erit,  quod  ipse  sentias, 
ceteris  quoque  probare.  In  hoc  quoque  carmine  eae,  quas  supra  proclamavimus,  leges  valebunt 
ideoque  ut,  quo  consilio  carmen  illud  compositum  sit,  perspiciamus ,  quo  tempore  quibusque 
rerum  conditionibus  poeta  ad  scribendum  se  accinxerit,  necessarium  erit  definire.  Quod  ut  as- 
sequamur,  apprime  animus  attendendus  erit  et  ad  insanientem  illam  sapieiitiam,  cujus  vinculis 
se  obstrictum  fuisse  Horatius  libere  conqueritur  et  ad  tonitrua  fulminaque  Jovis,  quae  quo 
spectent  et  num  ficta  an  vera  fuerint  adhuc  non  liquet.  Quae  posterior  quaestio  praecipuis 
difficultatibus  propterea  obstructa  est,  quod  allegorica  interpretandi  ratio  num  onmino  admittenda 
sit,  dubium  esse  potest.  Multi  autem  fuerunt  et  praeter  ceteros  Duentzerus,  qui  nimio  allegorias 
indagandi  studio  Horatii  cogitationes  saepe  in  contrarias  verterint.  Esse  vero  apud  poetam 
nostrum  locos,  qui,  nisi  allegorice,  sano  modo  explicari  nequeant,  minime  negaverim  in  eorum- 
que  numero  et  illum  refero,  de  quo  hic  nunc  acturi  sumus. 

Quid  est,  quod  Horatius  hoc  carraine  exprimere  voluit,  quod  neque  ad  alium  hominem 
neque  ad  deum,  sed  potius  ad  se  ipsum  direxisse  videtur,  ut  eum  quasi  sermone  quodam  intimo 
hic  secum  collocutum  esse  rectissime  dicas?  Quid  est,  de  quo  hic  secum  egit?  Ut  in  universum 
loquamur,  rationes  sibi  reddidit  sententiae  olim  abjectae,  nunc  rursus  receptae.  Sed  quaenam 
fuit  sententia  illa  quibusque  causis  adductus  in  eam  tanquam  in  viam  prius  omissam  rediit? 

Plerique  interpretes  opinati  sunt,  Horatium,  postquam  longum  temporis  Epicuraeoraia 
disciplinae  addictus  deorum  cultum  ac  venerationem  justo  magis  neglexerit,  propter  fulmen  au^ 
bito  per  sudum  coelum  demissum  Epicuri  philosophia  abjecta  ex  vulgari  Romanorum  nK>re 
rursus  pium  ac  religiosum  factum  esse.  Concedamus,  Horatium  re  vera  dicere  voluisse,  per 
serenum  coelum  tonuisse  et  fulgurasse.  Neque  enim  negandum  est,  tonitribus  ac  fulminibus 
animos  huraanos  saepe  ita  commoveri ,  ut  jam  plane  aliter  sentire  incipiant ,  quod  ut  probetur 
non  opus  erit  ejus,  quod  quondam  Luthero  nostro  accidisse  dicitur,  mentionem  facere.  At  quid 
Horatius  dixit?  Ne  id  quidem,  sereno  coelo  tonuisse  et  fulgurasse.  Talem  sententiam  prorsus 
aliter  expressisset,  ut  Vergilius,  apud  quem  Georg.  I,  487  haec  verba  leguntur: 

Non  alias  coelo  ceciderunt  plura  sereno 
Fulgura. 
Sed  omnes  fere  recentiores  interpretes,  excepto  uno  Ameisio,  falso  interpungentes  sententiam  il- 
lam  vi  et  artificiis  demum  in  hunc  Horatii  locum  intruserunt.  Nobis  cum  necessitate,  quod  jam 
supra  fecimus,  comma  post  dividens  ponendum  esse  videtur.  Quo  facto  id,  quod  Horatius  dictu- 
rus  erat,  hoc  erit:  Jupiter  magnam  tempestatem  subita  serenitate  discussit.  Plane  simillimus 
locus  apud  Curt.  Ruf.  X,  9,  3  invenitur,  quem  hic  adscribere  non  abs  re  erit:  Proinde  jure 
meritoque  populus  Komanus  salutem  se  principi  suo  debere  profitetur,  qui  noctis,  quam  paene 
supremam  habuimus,  novum  sidus  illuxit.  Hujus  hercle,  non  solis  ortus  lucem  caliganti  reddidit 
mundo,  quum  sine  suo  capite  discordia  raembra  trepidarent.  Quot  ille  tum  extinxit  faces!  quot 
condidit  gladios!  quantain  tetnpestateni  suhita  serenitate  discussitl  Non  ergo  revirescit  solum,  sed 
etiam  floret  imperium.  Hujus  Curtiani  loci  lectores  ut  etiam  in  sequentibus  memores  sint  roga- 
verim.  Primarium  igitur,  quod  Horatius  dicturus  erat,  sed  interpretes  secundo  loco  posuerunt, 
hoc  est,  Jovem  nubes  et  caligines  discussisse.  Quae  reliqua  illo  loco  leguntur,  addita  sunt,  ut 
quot  mundi  partes  quantaque  vi  Jupiter  concusserit  intelligeretur.  Verba  autem  pkrinnque  per 
pui^um  ita  accipienda  sunt,  ac  si  poeta  dixisset  |)^r  inajimam  partem  coeli  tunc  senerati.  Pror- 
sus  similis  locus  exstat  apud  Livium  45,  9 :  idemque  finis  incluti  per  Europae  plerumque  atque 
Asiam  omnem  regni,  qui  locus  non  aliter  ab  eo,  de  quo  hic  agimus,  diflfert  quam  per  medium 
noctis  a  per  mediam  noctem.  Porro  ne  id  quidem,  quod  interpretes  de  Horatii  philosophia 
dixerunt,  quantum  ex  ipsius  scriptis  judicare  licet,  recte  se  habet.  Nam  poeta  eo,  quo  ipse  vo- 
luit,  sensu  Epicuraeus  esse  numquam  desiit.  At  neque  Horatio  neque  alii  cuiquam  unquam  li- 
cuerit  Epicuri  philosophiam  insanientem  sapientiam  appellare.  Nam  qui  insanit,  is  nimia  cupi- 
ditate  aliqua  abreptus  tantopere  modos  a  natura  stabilitos  excedit,  ut  non  possit  non  se  ipsum 
pessum  dare.  Epicuraeos  igitur,  si  insanientis  sapientiae  crimini  erant  obnoxii,  quam  maxime 
cum  naturae  legibus  et  in  vita  et  in  dictis  scriptisque  repugnare  cupiditatibusque  indulgere 
necesse  erat.  At  inter  omnes  constat,  illos  quidem  praeter  ceteros  naturae  vestigia  pressisse  et 
summoin  naturaeleges  obsequiovitam  quam  laetissimamacjucundissimam  reddere  studuisse.  Itaque 
poetam,  quum  Epicuri  mentionem  ne  minimam  quidem  per  totum  hoc  carmen  fecerit  neque  in  cujus 
philosophi  castra  postea  rediisset  ullo  verbo  indicaverit,  de  philosophorum  sectis  omnino  hic  nihil 
cogitavisse  certissimum  est,  id  quod  jam  a  Lessingio,  quamquam  alia  via  ac  ratione,   probatum  erat. 

Examinetur  jam  ipsa  Lessingii  opinio,  quae  quidem  non  una,  sed  triplex  est.  Miramur 
autem  praestantissimum  illum  criticorum,  quura  a  vero  haud  procul  abfuisse  videatur,  in  tantos 
errores  induci  potuisse.  Priusquam  autem  in  singula  accuratius  inquirimus,  de  eo,  in  quo  tota 
ejus  sententia  nititur,  agamus.  Lessingius  enira  et  ipse  sibi  persuaserat,  Horatium  vera  fulmina 
cogitavisse.  Id  omnino  negaverim  et  quidem  ob  has  causas.  Primum,  si  Lessingii  ratio  recte 
ee.  haberet,    ab  Horatio   aliter  tempestatem  illam  describi  necesse  erat.     Poeta  enim  sine  dubie 

tum  dixlsset,  qualis  sibi  e  regione,  ubi  illo  tempore  versabatur,  per  eam  partem  coeli,  quam 
ipsi  conspicere  licebat ,  visa  esset.  Sed  tantum  abest ,  ut  de  loco  ejusque  partibus,  ubi  eum  tum 
■versatum  fuisse  ponendum  esset,  quidquam  dixerit,  ut  quasi  de  industria  Jovem  totum  mundum 
omnesque  ejus  partes  summas,  imas,  extremas  concussisse  sat  multis  verbis  explanaverit.  Deinde 
nemo  adhuc  ullo  modo  praesens  tempus  verbi  connititur  explicavit,  quod  Horatius,  si  Jovem  re 
vera  tonantem  audlvisset,  adhibere  non  poterat.  Sed  ipsum  hoc  praesens  summi  est  momenti. 
Nam  ostendit,  poetam  id,  quod  sub  tempestatls  Imagine  repraesentavlt,  tum,  quum  scribebat, 
durans  ac  duraturum  cogitavisse.  Etenlm  quum  phaenomena  Illa,  velut  fulgura,  tonltrua  celer- 
rlma  slnt,  ut  cum  lis  poetae  saepissime  alias  res  celeritate  persplcuas  comparare  soleant,  ipso 
verbo  concntitur  manlfestatur,  totum  illum  de  Jove  tonante  locum  poeticanj  esse  imaglnem. 
Quod  et  alios  poetas  facere  videmus,  ut  singularem  seu  vltae  humanae  seu  naturae  actum  tan- 
quam  veste  quadam  mythls,  ut  ita  dlcam,  exornarent,  Id  hoc  loco  ab  Horatlo  factum  esse  mlhi 
certlsslmum  est.  Quare  non  possum  non  putare,  poetam  commutationem  quandam  rerum  deo- 
rum  auctoritate  factam  Jovls  per  mundum  ingresslone  a  se  ficta  slgnlficare  volulsse. 

Ut  jam  ad  singula  transeamus,  prlmum  de  eo  quaeramus,  quod  Lessingius  Horatlum  hac  oda 
slmpllcl  ratlone  exprimere  volulsse  diclt,  quoiuodo  anlmo  affectus  fuerlt  tempestate  quondaiu  cum 
magno  fragore  tonitribusque  subito  exorta.  Quam  sentemlam,  quum  falso  illo  argumento  nltatur 
a  nobls  supra  destructo,  non  opus  erit  novls  argumeutis  allatls  evertere.  Ut  ipsam  reprobamus, 
ita  laudamus  ea,  quae  a  Lesslngio  ad  Illam  confirmandam  de  vinculo,  quo  affectus  et  poesis  co- 
haereant,  In  unlversum  ingeniose  sunt  addlta. 

Quae  secundo  loco  Lessinglus  protullt,  veremur,  ne  conslllum,  quo  ductus  hoc  carmen 
interpretandum  susceperat,  plane  irritum  reddlderlnt,  adeo  effecerlnt,  ut  is,  quem  ab  aliorum 
criminlbus  defendere  voluerat,  nunc  in  majora  perlcula  adductus  denuo  servandus  esse  vldeatur. 
Nam  Horatlum  Augusto,  quem  tonltrua  ac  fulgura  paulo  infirmius  expavisse  fabulosus  Ille  Sue- 
tonlus  tradidit,  eo  adulatum  esse,  quod  se  ipsum  Illa  jam  expavescere  coepisse  simularet,  tantopere 
poetae  moribus  repugnat,   ut  Lessingium  nostrum  talia  vel  potuisse  eloqui  vehementer  doleamus. 

Tertiam  addldlt  susploionem,  ex  qua  quam  prope  ad  verum  accesserlt  luculentissime 
apparet.  Conjecit  enim  poetam  Phillppls  Romam  reversum  hoc  carmine,  quomodo,  ut  partes 
Brutl  et  Cassii  desereret,  quasi  divinltus  impulsus  fuerlt,  explicare  volulsse.  Quam  sententiam 
equldem,  etsl  de  mirabili  Illa  animi  commutatione  ab  eo  dissentio,  tamen  in  universum  probaverlm 
et  quldem  ob  duas  causas.  Prlmum  quod,  quibus  temporibus  poeta  scripserlt,  per  eam  cognosci 
licet,  deinde  quod  Lesslngius  rcsplciens,  quid  tum  Horatius  de  je  publlca  senserit,  hoc  carmen  quasi 
pro  polltlca  quadam  palinodia  habuisse  vldetur,  ad  quam  sententlam  et  Ipse  accesserim.  At  ea, 
quibus,  quae  hoc  ultimo  loco  posult,  defendere  conatus  est,  illum,  qui  ingenii  acumine  tantopere 
excelleret,  nequaquam  decebant.  Nam  quls  umquam  putaverit,  Horatium,  quum  Athenis  ad- 
modum  juvenls  literis  operam  daret,  tali  modo  tale  carmen  de  fulmine  in  Juliae  sepulcrum  im- 
mlsso  canere  vel,  quum  hoc  carmen  post  pugnam  apud  Philippos  commissam  scriptum  esse 
Lesslnglus  conjecisse  vldeatur,  aliquot  annls  post  de  re  levlssima  talia  prae  se  ferre  potulsse? 
Maxime  vero  mlrandum  est,  quod  Lesslngius  hoc  errore  suo  eo  abductus  est,  ut  lectorlbus  per- 
suadere  auderet,  deos,  quos  se  raro  veneratum  esse  ipse  Horatius  confitetur,  Caesarem  et  Au- 
gustum  fulsse.     Insanientem  autem  saplentiam  de  Bruti  soclls  dlctam  esse  non  negaverim. 

Ut,  quae  adhuc  argumentando  sumus  assecuti,  breviter  comprehendamus,  Id  evicisse  nobls 
videmur,  Horatlum  neque  vera  fulgura  certo  quodam  tempore  demissa  intellexlsse  nec  aliud, 
nisi  quomodo  de  re  publlca  allter  sentlre  coeplsset,  expllcare  voluisse.  Jam  vero  restat,  ut,  quae 
sit  nostra  de  hoc  carmlne  oplnio,  accuratius  exponamus. 

NIsI  me  omnia  fallunt,  Horatius  jam  adolescens  in  eorura  erat  numero,  qui,  quum  sibi 
persuasissent,  nullam  rei  publicae  salutem  esse,  nisl  in  unius  principatu,  C.  Julio  Caesari  studere 
coeperant  illique  omnia  bona  deberi  posse  cognoverant.  Id  quod  ex  his  rebus  concluserim. 
Ea,  quae  Horatius  Sat.  I,  6,  71  sqq.  de  patre  suo  narravit,  quanta  omnibus  in  rebus  ille  tem- 
perantla  excelluerit,  ostendunt.  Quls  igitur  miretur,  poetam  ut  alla,  sic  hoc  quoque  patri  de- 
buisse,  ut  de  rei  publicae  statu  jam  a  puerls  rectlssime  sentlret?  Quod  quamvis  audacter  aliis 
dictum  videatur,  tamen  et  ils  probatur,  quae  Horatius  Athenis  primo  de  Caesaris  interitu  per- 
culsus  nuntlo  quasl  divino  quodam  afflatu  cecinisse  vldetur.  Nam  carmine  illo  quarto  decirao 
llbri  prlmi,  quo  Interpretes  tam  dlu  jam  vexati  sunt,  equidem  poetam  nlhll  allud  expresslsse 
arbitror,  nlsi  quae  de  rel  publicae  salute  nuntlo  IIIo  accepto  metuere  coepisset.  Navis  enim, 
quam  illic  alloqultur,  sane  est  res  publlca,  quae  ne  Caesare  exstlncto,  a  quo  quasl  in  portum 
quendam  subducta  esset,  rursus  ventls  fluctibusque  obrueretur  profecto  verendum  erat,  quod  se 
interemto  factum  iri  ipse  Caesar  augurasse  dicitur  a  Suetonio  Jul.  Caes.  86:  alii  ferunt,  dicere 
solltum,  non  tam  sua  quam  rei  publicae  Interesse,  uti  salvus  esset :  se  jam  prldem  potentlae 
gloriaeque  abunde  adeptum:  rem  puhlicam,  ,si  quid  sihi  evefiiret,  neque  quietam  fore,  et  aliquanto 
deteriore  conditione  civilia  hellu  suhituram.  Nonne  jam  habes  testimonium  ipslus  poetae  ejus  sen- 
tentiae,  a  qua  postea  tamquam  a  recta  via  tam  temere  recessit?  Jam  inter  omnes  constat, 
Horatium,  quum  Athenls  literis  incumberet,  a  Bruto  ejusque  sociis ,  ut  arma  contra  trlumviros 
caperet,  commotum  esse.  Nam  quod  aliis  accidit  et  quidem  vel  aetate  provectlorlbus  vlris,  id 
et  adolescentl  quondam  accidlsse,  non  est,  quod  multls  mlremur.  Horatlus  igltur  ils,  quae  Brutus 
et  Cassius  et  sperabant  et  polllcebantur,  adeo  est  deceptus,  ut  a  legibus  patrls  auctorltate  san- 
citis  paullisper  desciscens  cum  illls,  ut  ipsum  postea  dlxisse  verislmile  est,  insanire  Inciperet. 
Quae  a  patrls  saplentia  defectlo  quld  efficeret  necesse  erat?  Ut  Horatlus,  qui  ut  deorum 
vim  ac  potestatem  etlam  in  rei  publlcae  fatis  agnosceret,  a  patre  institutus  esset,  tum  ipsos  deos 
negligere  coepisset.  Quod  ita  fulsse  veri  slmillin)um  est.  Neque  enim  quldquam  Impedlt,  qnin 
eam  sententiam,  quae  postea  Caesarum  imperlo  stabllito  vigebat,  jam  Illls  temporibus  ortam  esse 
putemus.  Sexcentis  enim  cum  ceterorum  scrlptorum,  tum  maxlme  poetarum,  ut  Horatii,  Ver- 
gilii,  Ovidii,  aliorum  locls  luculentlssime  ostenditur,  Komanos,  ut  summa  rerum  ad  unum  im- 
peratorem  tiansiret,  deorum  auptoritate  efFectum  fuisse  pro  certo  habuisse.  Quod  nlsi  sumas, 
plane  intelligere  non  poteris,  quanto  studio  vel  summi  Ingenil  viri  Caesarum  Imperium  inde 
a  primis  urbis  Inltils  repetlverlnt.  Quod  id  faciebant,  firmissimo  argumento  est,  Romanis  rel 
publicae  fata  a  certo  deorum  consilio  repetere,  qua  anlmi  essent  indole,  quam  maxlme  opus 
fulsse.  Ut  autein  Caesarum  imperlum  ad  deos  referebant,  ita  rei  publicae  iiberae  defensores 
a  dils  destitutos  esse  putasse  videntur.  Quod  Ipse  Horatlus  carmlne  IUo  quarto  decimo  libri 
prlmi  a  nobis  supra  laudato  Indicavlt,  navem  Illam  his  verbis  increpans: 

Non  di,  quos  iterum  pressa  voces  malo. 
Quae  quum  Ita  sint,  Horatlum,  cujus  aetate  aniraos  hominum  omnino  vldlmus  allter  de  deorum 
regno  sentire  coeplsse,  suam  de  mundi  imperlo  sententiam  olim  jam  a  patre  acceptam,  pauUIsper 
abjectam,  denuo  receplsse  equidem  exlstlmaverlm.  Exoptatlssimum  igitur  est,  quod  qua  ratlone 
Horatius  de  rerum  mutationlbus  Illis  cogitaverit,  allunde  quoque  intelligi  potest.  Postea  enim, 
quum  Augustus  In  dies  magis  In  Caesarls  locum  successlsset,  adamasse  videtur  victoriam  ab  illo 
de  rei  publlcae  liberae  propugnatoribus  et  de  Antonio  ejusque  soclls  reportatam  comparare  cum 
illo  bello,  quod  a  Jove  contra  Tltanas  gestum  erat.  Quod  nobis  felicissime  feclsse  videtur,  quum 
etiam  Augusto  contlgerlt,  ut  orbem  terrarum  in  mellorem  formam  ac  ordlnem  redigeret  Bruto 
et  Cassio  oppressis,  qui  quasl  Titanum  essent  aemuli.     Itaque  quum  haud  dlfficile  sit  observatu, 

quanto  amore  Horatius  ex  illis  Titanum  pugnis  sibi  imagines  depromserit,  mihi  non  errare  videor 
statuens  etiam  in  hoc  carmine  ejus  animo  illa  coelestia  certamina  obversata  fuisse.  Nam  qua 
ratione  totum  mundum  numine  suo  concutientem  fecit  Jovem,  eadem  illum  in  Titanas  incucurisse 
maxime  consentaneum  est.  Ac  quid  poetae  consilio  accommodatius  esse  potuit,  quam  ut,  quum 
in  terris  novus  rerum  ordo  exsistere  coepisset,  Jovem  quasi  iterum  Titanibus  quibusdam  pro- 
stratis  mundum  summum,  imum  concutientem  fingeret?  Quid?  quod  Horatius  hoc  carmine  quasi 
Promethei  partes  cum  Jove  reconciliati  ita  egit,  ut,  nisi  alia  vetarent,  existimarem  hoc  carmen 
revera  a  poeta  Prometheo  tributum  esse. 

Quod  si  ea,  quae  huc  usque  diximus,  recte  se  habent,  intelligitur,  cur  Jupiter  totum 
mundum  ita  concutiens  expressus  sit,  ut  eo,  quo  poeta  scribebat,  tempore  illius  per  orbem  ter- 
rarum  ingressio  efficax  esse  non  desierit.  Nam  post  pugnam  Philippensem  jam  omnes  fere  res 
tantopere  conversum  iri,  ut  ima  summis  viderentur  mutata  esse,  profecto  divinare  licebat. 

Sed  etiam  extrema  carminis  pars  nobiscum  facere  videtur,  in  qua  Caesaris  obitus  apertis 
verbis  significatur.  Etenim  insignis  ille,  nam  imignem  legendura  est,  quis  alius  esse  potuit,  nisi 
ipse  Cae^sar?  Cum  Caesare  autem  comparati  tum  sane,  qui  imperii  heredes  erant  triumviri,  certe 
ab  Horatio  appellari  poterant  ohscura.  Neutro  enim  genere,  quo  cum  despectu  quodam  utitur 
nuUos  alicujus  momenti  homines  ex  universo  rerum  obscurarum  genere  distinguens,  quam  parum 
etiam  tum  triumviri  ei  cordi  fuerint  clarissime  indicat.  Unde  apparet,  Horatium  hoc  quidem 
carmine  potissimum  de  necessario  rei  publicae  liberae  interitu   et  in  monarchiae  formam  transitu 

sibi  persuasisse. 

Pauca  jam  iis  respondeamus,  qui  quum  de  temporibus,  quibus  singula  Horatii  cai-mina 
scripta  sint,  vel  cum  Bentlejo  vel  cum  Frankio  consentiant,  uno  ore  clamabunt,  interpreta- 
tionem  nostram  falsissimam  esse.  Damnent  eam,  si  placet,  et  refellant,  si  possint.  Tem- 
pora  autem  illa  non  ex  edicto  quodam  a  doctis  viris  promulgato,  sed  ex  ipsis  carminum  verbis 
et  rebus  adhuc  definienda  esse  nunc  quidem  statuemus.  Omnes  vero,  cfUi  hunc  commentariolum 
leo-ent,  recordentur  velim,  Horatium  procul  dubio  jam  adolescentem  lyrica  carmina  componere 
coepisse.  Id  autem,  de  quo  modo  egimus,  reservandi  duae  potissimum  exstabant  causae,  prima 
quod  illud  ob  consilium,  quo  scripserat,  Augusti  tempore  nemini  displicere,  altera  quod,  quamquam 
verbo  ohscura  non  satis  reverenter  etiam  Octavianus  notatus  erat,  tamen,  qua  ratione  allegorice  et 
fere  aenigmatice  expressum  erat,  neminem  offendere  poterat.  Atque  quam  bene  Horatius,  ut  id, 
quod  sentiret,  tegeret,  assecutus  sit,  inde  cuivis  perspicere  licet,  quod  ad  unum  omnes  interpretes  elu- 
sit.  Ceterum  putaverim  carmen  nostrum  inter  praeclarissima  poetae  referendum  esse  cum  ob  elegan- 
tiam  pulchramque  partium  constructionem,  tum  vel  maxime  ob  rei,  de  qua  hic  agitur,  praestantiam. 

Restat  ut  corrupto  loco  medeamur.  Nomen  enim  Taenari  librariorum  vitio  in  Horatii 
libros  irrepsisse  videtur.  Taenarus  vel  potius  Taenarum  nil  nisi  promontorium  erat.  Quomodo 
promontorium  sedem  habere  potest,  quum  sedem  soli  animantes  habeant?  Quare  Taenari  se- 
dem  latine  dici  non  posse  pro  certissimo  habeo.  Deinde  quid  hic  quidem  Styge  jam  nominata 
omnino  sibi  vult  illius  ad  inferos  introitus  mentio?  Nonne  potius  ipsum  Orcum  exspectaveris? 
Tum  quum  Taenari  sedes,  si  quidem  dicta  esset,  certe  terrae  pars  esset,  quid,  ubi  bruta  tellus 
praecedat,  illam  nominare  opus  erat?  Quae  quum  ita  sint,  non  possum  non  putare,  Taenari  in  Tar- 
tari,  quem  Horatius  etiam  Od.  IH,  7,  17  verbis  narrat  paene  datnm  Pelea  Tartaro  commemora- 
vit,  mutandum  esse.  Tartarus  autem  mortuorum  custos  est,  ut  apud  Tartarum  eos,  qui  vita  de- 
functi  sunt ,  dicere  liceat  habitare.  Versus  nonus  et  decimus  jam  optime  inter  se  congruunt. 
Poeta  enim  praeter  tellurem  flumina  et  praeter  Orcum  Stygem  nominavit,  ut  Jupiter  et  omnem 
terram  et  omnem  aquam  concussisse  videatur. 


V 


ni. 


Od.  I.  3. 

Sic  te  diTS  potens  Cjprl, 
Sic  fratres  Helenae,  lucida  sidera, 

Ventorumque  regat  pater 
Obstrictis  aliis  praeter  Japyga, 

Navis,  quae  tibi  creditum  iS 

Debes  Vergilium :  finibus  Atticis 

Keddas  incolumem,  precor, 
£t  serves  animae  dimidium  meae. 

IUi  robur  et  aes  triplex 
Circa  pectus  erat,  qui  fragilem  truci         10 

Commisit  pelago  ratem 
Frimus,  nec  timait  praecipitem  Africnm 

Decertantem  Aquilonibus, 
Nec  tristes  Hyadas  nec  rabiem  Noti, 

Quo  non  arbiter  Hadriae  15 

Major,  toUere  seu  ponere  volt  freta. 

Quem  Mortis  timuit  gradum, 
Qui  siccis  oculis  monstra  natantiii, 

Qui  vidit  mare  turbidum  et 
Infames  scopulos  Acroceraunia  ?  20 

Necquicquam  deus  abscidit 
Frudens  Oceano  dissociabili 

Terras,  si  tamen  impiae 
Non  tangenda  rates  transiliunt  vada. 

Audax  omnia  perpeti  8S 

Gens  humana  ruit  per  vetitum  nefas: 

Audax  Japeti  genus 
Ignem  fraude  mala  gentlbus  intulit. 

Fost  ignem  aetheria  domo 
Subductura  macies  et  nova  febrium  30 

Terris  incubuit  cohors 
Semotique  prius  tarda  necessitas 

Leti  corripuit  gradum. 
Expertus  vacuum  Daedalus  aera 

Fennis  non  homini  datis;  85 

Ferrupit  Acheronta  Herculeus  labor. 

Nil  mortalibus  ardui  est: 
Caelum  ipsum  petimus  stultitia  neque 

Fer  nostrum  patimnr  scelus 
Iracunda  Jovem  ponere  fulmina.  40 

Quamquam  animo  praesentio ,  permultoa  fore,  qui,  quam  infra  de  hoc  carmine  proponam,  sen- 
tentiam  condemnantes  me  nimiae  audaciae  temeritatisque  accusaturi  sint,  tamen  id,  quod  sen- 
tio,  in  medium  proferre  non  dubitabo.  Omnes,  qui  huc  usque  de  hac  oda  disputaverunt,  mihi 
non  ab  ea,  qua  debebant,  parte  rem  aggressi  esse  videntur.  Neque  enira  in  eo  haesitandum 
erat,  quisesset  ille  Vergilius,  quem  Athenas  proficiscentem  Horatius  precibus  suis  prosecutus 
sit  (neque  enim  quisquam  alius  esse  potuit,  nisi  ipse  clarissimus  ille  poeta  Vergilius)  neque  ob 
Frankii  nimis  angustas  temporum  Horatianorum  carminum  definitiones  de  anno  dubitandum 
erat,  quo  ille  id,  quod  ab  Horatio  commeraoratur ,  iter  Athenas  fecerit.  Confidenter  igitur 
pronuntiare  audeo,  nihil  fere  in  hoc  carmine  profici  posse ,  nisi  prius  exploratum  sit,  num 
duae  illae  partes  (vv.  1  —  8  et  9—40),  quibus  illud  constare  omnes  fere  intellexerunt,  sano  modo 
in  unum  corpus  conjungi  potuerint.  Nam  quum  maxime  consentaneum  sit,  Horatium  ei  legi, 
quam  omnibus  et  pictoribus  et  poetis  tanquam  primariam    in  ipso    artis  poeticae    suae   prooemio 

praescripsit : 

'^  Denique  sit  quidvis  simplex  dumtaxat  et  unum, 

pro  virili  parte  satisfacere  studuisse,  critico  sane  cavendum  erit,  ne  nimia  religione  captus  ea, 
quae  nescio  quo  casu  nunc  temere  in  unum  conflata  sunt,  tanquam  poetae  consilio  ita  conjuncta 
intacta  relinquat.  In  quorum  numero  sunt  duae  illae  partes,  in  quas  carmen  supra  typis  excu- 
sum  discerni  solere  modo  diximus.  Quare  nobis  persuasimus,  carmen  illud  non  unum,  sed  duo 
separata  fuisse.  Quod  ut  evincamus,  non  id  nobis  negotium  facesset,  ut  probemus  utrumque 
totum  aliquid  per  se  esse  omnibus  suis  numeris  et  partibus  expietura.  Quod  quo  facilius  in- 
tellio-i  possit,  unumquodque  separatim  infra  et  exhibebimus  et  explicabimus.  Hoc  facto,  cur 
id  fecerimus,  argumentis  confirmabimus. 


I. 


Sic  te  diva  potens  Cypri, 
Sic  fratres  Ilelenae,  lucida  sidera, 

Ventorumque  regat  pater 
Obstrictis  aliis  praeter  Japyga, 

Navis,  quae  tibi  creditum 
Debes  Vergilinm:  finibus  Atticis 

Reddas  incolumem,  precor, 
Et  serves  animae  dimidium  meae. 


Hoc  carmine  amoris  ac  venustatis  plenissimo,  quod  brevitate  sua  animos  legentium  mirum  in 
modum  allicit  ac  tenet,  Horatius  Vergilio  suo  ea,  qua  in  tali  amico  decebat,  cura  ac  sollicitu- 
dine  ita,  ut  nihil  omnino  desideres,  valedicit.  Neque  vero  ipsum  poetam,  sed  navem,  quae  illum 
Athenas  portatura  erat,  poetico  modo  ita  alloquitur,  ut  fere  amavisse  videatur  pro  dilectissimo 
quoque  vota  faciens  non  ipsum,  sed  eos  alloqui,  in  quorum  tum  maxime  potestate  essent.  Ne- 
que  difficile  erit  invenire,  qua  occasione  oblata  parvum  hoc  odarium  confecerit.  Veri  enim  si- 
millimum  est,  eum  Vergilio  usque  ad  maris  litora  comitatum  esse.  Jam  in  eo  erat,  ut  navis, 
quam  Vergilius  conscenderat ,  solveretur.  Horatius  autcm  in  litore  stabat  tum  magis  navem 
quam  ipsum  Vergilium  in  conspectu  habens.  Hoc  puncto  temporis  paucis,  sed  gravissimis  ver- 
bis  navem  se  commonefacientem  fingit,  quam  carum  pignus  ei  crediderit,  quod  ut  conservet 
cupidissime  exoptat.     Sed  ut  Vergilii  salus  in   salva  nave,   navis    salus  in  deorum  auxilio  posita 


\  ^ 

erat.  Navis  igitur  ipsa,  ut  a  diis  servaretur,  quam  maxime  optare  debebat.  Adverbii  igitur  stc 
usus  tantum  abest,  ut  ad  foederis  alicujus  rationem  accedat ,  ut  potius  in  officio  atque  urbanitate 
quadam  niti  videatur.  Nam  quid  urbanitatis  leges  magis  flagitant,  quam  ut,  priusquam  ipse  quid 
ab  aliquo  petas,  huic  omnia  bona  a  diis  preceris  itaque  primo  loco  ejus  saluti,  a  quo  quid  po- 
scis,  deinde  tuae  vel  ejus,  pro  quo  poscis,  prospicias.  Quare  sic  hic  nihil  aliud  est,  quam  quum 
res  ita  se  habeant ,  ut  deorum  atuvilio  ac  regimine  egeas.  —  Interpretes  multum  de  verbie  finibus 
Atticis  disceptaverunt  idque  injuria,  nam  illa  nihil  sunt  nisi  ablativi  loci ,  qui  dicuntur,  signifi- 
cantes,  ubi  navi  Vergilius  esset  reddendus.  —  Postremum  neminem  ofiendere  potest,  quod  hoc 
carmen  non  nisi  octo  versus  complectitur;  nam  aeque  brevia  sunt  carmina  I,  11  et  30  et  38;  III, 
22;  IV,  10.  Item  ne  minimum  quidem  scrupulum  cuiquam  id  injicere  potest,  quod  nullum  eorum 
carminum,  quae  modo  laudavimus,  eodem  metro  compositum  est.  Neque  enim  unquam  audivi- 
mus  propter  a.etrum  aliquod  carmen  ullum  certae  longitudinis  esse  debuisse.  Ac,  quod  nos 
restituimus  carmen,  ne  Meinekianae  quidem  stropharum  legi  repugnat. 


n. 


Illi  robur  et  aes  triplex 
Circa  pectus  erat,  qui  fragilem  truci 

Commisit  pelago  ratem 
Frimus,  nec  timuit  praecipitem  Africum 

Decertantem  Aquiionibus,  5 

Nec  tristes  Hyadas  nec  rabiem  Noti, 

Quo  non  arbiter  Hadriae 
Major,  tollere  seu  ponere  volt  freta. 

Quem  Mortis  timuit  gradum? 
Qui  siccis  oculis  monstra  natantia,         lU 

Qui  vidit  mare  turbidum  et 
Infames  scopulos  Acroceraunia? 

Nequicquam  deus  abscidit 
Prudens  Oceano  dissociabili 

Terras,  si  tamen  impiae  15 

Non  tangenda  rates  transiliunt  vada. 

Audax  omnla  perpetl 
Gens  humana  ruit  per  vetltam  nefas, 

Audax  Japetl  genus 
Ignem  fraude  mala  gentibus  Intulit. 

Post  ignem  aetheria  domo 
Subductum  macies  et  nova  febrium 

Terris  Incubuit  cohors 
Semotlque  prius  tarda  neceesitas 

Leti  corripult  gradum. 
Expertus  vacuum  Daedalus  aera 

Pennls  non  homlnl  datls; 
Perrupit  Acheronta  Herculeus  labor. 

Nil  mortalibus  ardui  est: 
Caelum  ipsum  petimus  stultitia  neque    30 

Fer  nostrum  patimur  scelus 
Iracunda  Jovem  ponere  fulmlna. 

Hoc   alterum   carmen,   quod  simili   modo  incipit  ac  decimum  tertium  libri  secundi,   cujus  haec 

sunt  prima  verba 

lUe  et  nefasto  te  posuit  die, 

utrum  tantum  generales  quasdam  cogitationes  proferat  an  singulari  casu  aliquo  respecto  editum  sit, 

difficile  est  exploratu.     Minus  autem  difficile  est  cognitu,    quam  poeta,  quum  illud  scriberet,  de 

hominum  vita  opinionem  habuerit.     Duae  enim  apud  veteres  exstabant  de  hominum  vita  ac  studiis 

opiniones ,  plane  inter  se  contrariae,  quarum  ex  altera  omnia,  quae  sunt,  in  hominis  usum  creata,  ex 

altera  hominum  studia  ac  opera  in  angustissimos  fines  coercita  esse  putabantur.     Hae  opiniones  in 

duabus  diversis  de  deorum  in  homines  benevolentia  nitebantur  sententiis,  quarum  ex  altera  dii  generi 

humano  amicissimi  esse  existimabantur ,   ex  altera  invidiosissimi  quarumque  altera  liberior  magis 

hominibus  agendi  studiosis,  qui  jam  aliquid  in  vita  profecerant,  altera  superstitiosior    quietis  aman- 

tibus,  qui  vel  prava  voluerant  vel,  quae  voluerant,  assequi  non  potuerant,  convenire  solebat.    Hanc 

superstitiosiorem  sententiam,  quod  mirari  possis,  Horatiue ,  in  quem  tantae  segnitatis  crimen  cadere 
non  videatur,  hoc  carmine  secutus  est.  Quamvis  multum  habeat  et  delectationis  et  utilitatis  inde 
a  fabula  de  Promethei  furto  ab  Hesiodo  tradita  opiniones  illas  per  antiquitatem  persequi,  tamen 
hic  eo  coDtenti  esse  debemus,  ut,  quam  vim  superstitiosior  illa  in  opinionem  de  hominum  pecca- 
tis  habuerit,  breviter  quidem  eloquamur.  Ex  illa  enim  homines  eo  peccant,  ut  fines  sibi  a  diis 
invidiosis  praescriptos  ea,  qua  utuntur,  libertate  abusi  intemperantiaque  ac  superbia  abrepti  impie 
ac  stulte  transgrediantur.  Propter  ejusmodi  scelera  et  Jovi  continuo  munere  puniendi  fungen- 
dum  est  et  homines  sibi  ipsi  interitum  parant. 

Sed  redeamus  ad  carmen  nostrum,  quod  in  duas  partes  dividere  licet,  quarum  altera  vv. 
1 — 12,  altera  13 — 32  complectitur.  Hac  posteriore  parte  poeta  exponit,  hominibus  mari  (13 — 16), 
iffni  (17 — 25),  aere  (26.  27),  tartaro,  imis  terrae  partibus  (28),  coelo,  summo  deorum  in  aethere 
domicilio  (29.  30)  interdictum  esse.  Hanc  interdictionem  poetico  modo  variavit.  Hominem,  in- 
quit,  deus  ab  alienis  terris  eo  removit,  quod  Oceano  terras  abscidit,  ab  aere  eo,  quod  illi  pen- 
nas  non  dedit,  ab  Acheronte  eo,  quod  interiore  terra  clausit,  ab  igne,  quod  in  coelo  celavit,  a 
coelo,  quod  in  aethere  collocavit.  Eodem  modo  poeta  hominuin  peccata  variis  nominibus  exor- 
navit,  quod  demonstrant  verba  iinpiae  ratesy  fraude  inala,  stultitiaf  nustritin  seelus.  Similiter  di- 
versa  poenarum  a  diis  adhibitarum  genera  distinxit,  velut  maciem,  novam  febrium  cohortem,  leti 
necessitatem,  Jovis  fulmina.  Item  diversa  nomina  hominis  actionibus  indidit;  homo  enim  non 
tangenda  vada  ratibus  transilit,  omnia  perpetitur,  per  vetitum  nefas  ruit,  aera  experitur,  Acheronta 
perrumpit,  ipsum  coelum  petit. 

Priore  carminis  nostri  parte  poeta  exsecratur  audaciam  ejus  liominis,  qui  primus  navem 
mari  commiserit.  Quod  propterert  fecit,  quod  per  totum  hoc  carmen  de  hominum  peccatis  agit, 
de  quibus  dicere  non  potes,  nisi  etiam  vim  exempli  respicias,  quo  omnium  maxiine  homines  et 
in  vitia  pellici  et  ipsorum  scelera  excusare  solent.  Natura  autem  rei,  quam  Horatius  hic  tracta- 
bat,  factum  est,  ut  uberius  in  describendis  maris  monstris  et  periculis  versaretur.  Quae  in  hunc 
finem  attullt,  potissimum  ad  mare  Hadriaticum  pertinent,  velut  Notus,  Iladriae  arbiter,  et  Acro- 
ceraunia.  Unde  apparet,  poetam  casu  quodam  ad  mare  illud  pertinenti  et  ad  generales  illas 
sententias  et  omnino  ad  hoc  carmen  impulsum  esse.  Itaque  mihi  verisimillimum  est,  Horatium 
ipsum  in  illo  mari  tantum  quondam  periculum  subiisse,  ut  maris  adeundi  desiderium  tum  quidem, 
ubi  fluctus  salvus  effugerat,  in  posterum  plane  abjecerit.  Quod  re  vera  factum  esse  ipse  testatur 
Od.  III,  27,  18  sqq. : 

Ego  quid  sit  ater 
Hadriae  novi  sinus  et  quid  albus 

Peccet  Japyx  ' 

et  Od.  II,  6,  5  sqq.: 

Tibur  Argeo  positum  colono 
Sit  meae  sedes  utinam  senectae, 
Sit  domus  lasso  inaris  et  viarum 
Militiaeque. 
Atque  quum  de  tempore,    quo    Horatius  in  illud   mortis   periculum  adductus  fuerit,    multum  sit 
dubitatum,  mihi  alteram  illam  carminis  partem  respicienti,  qua  in  omnem  hominum  audaciam  in- 
vehitur,  credibile  est,  iUud  periculum  poetam  post  pugnam  Philippensem  perpessum  esse.     Duae 
igitur  causae  exstare  poterant,  quod   et  in  primum  nautam  et  in  omnem  hominum  audaciam  in- 
veheretur.     Nam  sic  statuerim.     Horatius,   quum  post  pugnam  Philippensem  per  mare  Hadriati- 
cum  fugeret,   fortasse  prope  Acroceraunia  in  summum  vitae  periculum  adductus  est.    Sane  igi- 

tur,  quum  se  haec  mala  ob  insanientem  iliam  sapientiam,  de  qua  supra  diximus,  perpessum  esse 

intellexisset,  habebat,  cur  in  fine  carminis  quereretur: 

neque 

Per  nostrum  patimur  scelus 

Iracunda  Jovem  ponere  fulmina. 

Quid?  quod  verbo  stultitia  (v.  30),   insanientis  illius  sapientiae  simillima,    errorem  suum  apertius 

etiam  significasse  videtur.    Ac  si  verum  est,  quod  supra  proposuimus,  Horatio  Brutum  et  Cassium 

quasi  Titinum  aemulos  quosdam  visos  esse,  haud  temere  poeta  haec  verba  in  fine  carminis  sui  posuit: 

Caelum  ipsum  petimus  stultitia. 
Nam  qui  lis  reluctatur,  quae  deorum  voluntate  geruntur,  quasl  ipsum  coelum  expugnaturus  vlderi 
potest.  Quare,  quidcunque  statuas,  hoc  certisslmum  erit,  Horatium  tunc  quidem,  quum  hanc 
odam  scribcret,  omnis  fere  actionis  taedulsse.  Comprobatur  Igltur  etiam  Horatii  exemplo,  super- 
stitloslori  illl  oplnloni  inprimls  homlnes  defessos  et  post  res  vel  Infeliciter  vel  stulte  gestas  tran- 
quIIIItatis  studlosos  Indulgere  solltos  esse. 

Sequltur  ut  Meineklum  refutemus,  qul  vv.  9—12  tanquam  spurios  uncls  Incluslt.     Secutus 
autem  est  in  hac  re  Peerlkamplum,  ratus  argunienta  ab  illo  allata  a  nemlne  adhuc  infracta  esse. 
Quare  hlc  quldem  opus  erit  cum  ipso  Peerikamplo,  omnlum  criticorum  maxime  temerario,  paul- 
lisper  agere.     Offendebatur  autem  ille  inprimis  versu   Quem  Mortis  timuit  gradum  et  verbo  Acro- 
cerauni^.     Sed,  quantum  video,   quatuor  IIlos  versus  propterea,   quod  eos  recte  Interpretari  non 
potuerat,   suspectos  reddidit.     Neque  enlm  quem  est  qualem  nec  repetltum   illud  ^i«"  nominatlvus 
masculini  generis    pronominis   relatlvl   ita,  ut  tres  posteriores  versus  subjectum  contlneant,  quod 
ad  versum  Quem  Mortis  timuit  gradum  cogltandum  slt.     Immo  potlus  poeta  suam  de  primo  nauta 
orationem   etlam  In  hos  quatuor  versus  ita  traduxlt,   ut  In  ils   quoque  prlmus  Ille  nauta  sit  sub- 
jectum.     Qui  vero  vetus  illud  adverbium  est,  quo  Horatlum  saeplus  usum  esse  ex  Verburglano  in- 
dice  cognoscl  licet.    Jam  slngulos  versus  expllcemus.    Quem  Mortis  timuit  gradnm  slgnlficat  nullnm 
Mortis  ""gradum  ille  timnit,  id  est,  qui  mari  adeo  periculoso  tempestatibusque  obnoxlo  navcm  com- 
mlttere  potult,  IUum,  ublcunque  Mors  eum  antea  aggressa  fuerat,  adeo  Impavldum  factum  esse  necesse 
erat,  ut  omnino  Mortem  jam  non  tlmeret.     Tres  autem  rellquos  versus  ita  interpretor:  Quo  modo 
slccls  oculis  monstra,   fluctus,    scopulos  videre  potuit,   id  est,    nullo  modo  fieri   potuit,   ut  slccls 
oculis  horrenda  illa  videret.     Neque  vero  est,  quod  moneas,  verba  siccis  ocnlis,  in  qulbus  nlhll  est, 
quod  offendat,  etlam  ante  verba  mare  et  infames  scopulos  repetenda  esse.    Horatius  igitur,   quod 
ab  inltlo  dixit,  audaci  Illi  homini  robur  et  aes  triplex  circa  pectus  fuisse,  hic  allo  modo  uberius 
expresslt.     Quam  ubertatem  caveas,  ne  In  susplclonem  voces.     Nam  qul  totus  terroribus  pericu- 
lorum  maritimorum  eo,  quo  hlc  quidem  Horatius,   modo  repletus  est,   eum  sibl  in  describenda 
primi  nautae  audacia,  qua  suam  Ipslus  tecte  significabat,  vix  satlsfacere  potuisse  facillime  Igno- 
scemus  neque  in  iis  verslbus  offendenms,   qulbus  locus  nomlnatur,   ubi  ipse  tanta  pericula  sub- 
iisset.    Itaque  sl  cognoverimus,  quam  bene  illi  versus  cum  toto  hoc  carmine  congruant,  non  inde 
temere  cum  Peerikampio  negotla  nobls  facessemus,  ut  qualem  de  genere  Mortis  gradus  seu  con- 
sueto  seu  celeriore  interpretemur,  quod,  ut  fiat,  nulla  hic  cogit  necessitas.     Item  nego  exstare,  cur 
in  addito  nomine  Acroceraunla  offendas.     Comparent  ii,  qul  hunc  Horatli  locum  legent,  nostrum 
dicendi  usum,  quod  si  fecerint,  cognoscent  aptissime  Acroceraunia  addita  esse.     Nam  hoc  verbo 
optlme  festinans  illa  indlgnatio  Horatll  deplngltur,  qui  prius,  qualia  sibi  Acroceraunia  vlsa  sint, 
dicit,   quam   ipsa  nominat.     Non  errabls,    si  post  infames  scopulos  tale  quid  atque^wo.^  ego  novi 
cogitando  interposueris.      Acroceraunla  vero  Horatlum  ideo ,   quod   hoc   nomen   nlsi   apud  Ovi- 
dlum  et  Plinium  non  inveniatur,  dicere  non  potulsse,  nemlni  persuadere  poterit  Peerikamplus. 

Restat,  ut  de  adjectivo  dissociahili  allquid  moneamus.  Dissociabilis  autera  secundum  leges 
linguae  Latinae  is  est,  quem  sociare  difficile  est,  id  est,  quocum,  quod  tibi  inimicissimus  sit, 
foedus  inire  non  potes.     SimilHme  Schillerus  noster  dixit : 

Wie  das  gemiithlos  blinde  Element, 

Das  furchtbare,  init  dem  kein  Bund  zu  schliessen. 


Postquara  duo  illa  carmina  explicavimus,  in  quae,  quod  nunc  est  tertium  libri  primi,  divi- 
simus,  aro-umenta  nobis  afferenda  sunt,  propter  quae  diremtionem  illam  instituimus. 

Primum  ex  iis,  quae  supra  diximus,  luculentissime  apparuerit,  duobus  illis  carminibus  non 
unum,  sed  duas  inter  se  plane  contrarias  res  easque  prorsus  diversa  ratione  tractatas  esse.  Quodsi 
re  vera  unum  erant  carmen,  quidni  neque  navis  illius  neque  Vergilii  in  posterioribus  versibus 
rursus  mentio  facta  est?  Sine  dubio,  quod,  quae  poeta  de  illis  dicturus  fuerat,  versu  octavo  jam 
absolverat.  Quam  autera  ineptura  esset,  si  Horatius,  quura  Vergilio  valedixisset,  forsitan  se  solum 
in  litore  stantera  istaraque  longara  orationera  habentera  finxisset !  Deinde  quid  ad  Vergilium, 
cujus  integritas  omnibus  notissima  esset,  terribiles  illae  poenae  et  scelera  pertinebant?  Nonne 
accomraodatius  erat,  si  eara,  quara  Od.  III,  2,  26  sqq.  pronuntiavit,  sententiara 

vetabo,  qui  Cereris  sacrura 

Volgarit  arcanae,  sub  i&dera 

Sit  trabibus  fragilemve  mecum 

Solvat  phaselon:   saepe  Diespiter 

Neglectus  incesto  addidit  integrum 
persecutus  esset.  Neque  enim  Vergilio,  quod  ipse  nescio  quae  horrenda  scelera  comraisisset,  sed  quod 
forsitan  cura  improbo  quodam  eandera  navem  conscendisset,  ob  audaciara  iiominum  timendura  erat. 
Sed  per  totura  carraen  nusquara  improbi  a  probis  discernuntur.  An  Vergilium  poeta  risu  dignum 
eo  reddere  voluit,  quod  illi  tam  breve  iter  maritimum  facturo,  quod  innuraeri  jam  ante  eum  fe- 
ceiant  et  saepissime  quidem  nullo  modo  violati,  pericula  et  horribilia  maris  enumeravit?  Id 
quod  omniura  minirae  crediderira.  Denique  quo  raodo  preces  illae,  quibus  poeta  carraen  suura 
exorditur,  cum  illa  deorum  invidia  congruunt,  in  qua  alterum,  quod  nos  effecimus,  carmen  nititur? 
Nam  qui  ab  initio  norainati  sunt  dii  nautarura  sunt  tutelares.  At  secundum  superstitiosiorem 
illam  sententiam,  horainibus  elementis  interdictum  esse,  oranino  tales  dii  esse  non  possunt.  Atque 
si  erant  hominumque  preces  exaudiebant,  quid  erat,  quod  tam  vehementer  de  periculis  maris 
quereretur?  Aut  quid  proderat  illos  invocare,  si  ob  scelera  commissa  Vergilio  Jovis  ira  nihilo- 
minus  erat  timenda?  At  invocavit  illos  poeta  auxiliumque  ab  iis  exspectavit.  Quo  ostenditur, 
etiam  Horatium,  ut  fere  omnes  veteres,  inconstanter  hoc  carmine  liberiori,  illo  superstitiosiori 
sententiae  indulsisse  neque,  qua  ratione  ambae  conciIiiind|e  essent,  invenisse.  Conciliatae  autem 
sunt  in  perpetuum  a  Christo,  vero  et  unico  pacis  horainura  cura  Deo  reconciliatore. 

